บันทึกการประชุมวุฒิสภา
ครั้งที่ ๒๑ (สมัยสามัญประจำปีครั้งที่หนึ่ง)
วันอังคารที่ ๑๘ สิงหาคม ๒๕๖๓
ณ ห้องประชุมวุฒิสภา อาคารรัฐสภา (เกียกกาย) ชั้น ๒
ถนนสามเสน แขวงถนนนครไชยศรี เขตดุสิต กรุงเทพมหานคร

เริ่มประชุมเวลา ๑๐.๑๕ นาฬิกา

เมื่อสมาชิกฯ มาครบองค์ประชุมแล้ว ศาสตราจารย์พิเศษพรเพชร วิชิตชลชัย ประธานวุฒิสภา
ขึ้นบัลลังก์ กล่าวเปิดประชุม และได้ดำเนินการให้ที่ประชุมรับทราบเรื่องที่ประธานจะแจ้งต่อที่ประชุม
ซึ่งไม่ปรากฏในระเบียบวาระการประชุม รับทราบ เรื่อง คณะกรรมการติดตาม เสนอแนะ และเร่งรัด
การปฏิรูปประเทศ และการจัดทำและดำเนินการตามยุทธศาสตร์ชาติ ได้จัดให้สมาชิกวุฒิสภาแสดงความจำนง
ขออภิปรายเกี่ยวกับรายงานความคืบหน้าในการดำเนินการตามแผนการปฏิรูปประเทศ ตามมาตรา ๒๗๐
ของรัฐธรรมนูญ (เดือนมกราคม – มีนาคม ๒๕๖๓) ตั้งแต่วันจันทร์ที่ ๑๗ - วันอังคารที่ ๑๘ สิงหาคม ๒๕๖๓
โดยสมาชิกฯ สามารถยื่นแบบแสดงความจำนงได้ที่ฝ่ายเลขานุการคณะกรรมการฯ ในบริเวณ
หน้าห้องประชุมวุฒิสภา ในกรณีนี้ สำนักงานเลขาธิการวุฒิสภาได้จัดส่งรายงานฯ ดังกล่าวให้กับสมาชิกฯ เล่า
- ก่อนเข้าประชุมรับทราบ

ต่อมา ประธานวุฒิสภาได้แจ้งต่อที่ประชุมว่าในการประชุมวุฒิสภาครั้งนี้ไม่มีเรื่องรับรอง
รายงานการประชุม เรื่องกระเทียม และได้ดำเนินการให้ที่ประชุมพิจารณาเรื่องที่คณะกรรมการพิจารณาเสร็จแล้ว

จากนั้น ประธานของที่ประชุมได้แจ้งต่อที่ประชุมว่าในการประชุมวุฒิสภาครั้งนี้ไม่มีเรื่องที่ค้างพิจารณา
และได้ดำเนินการให้ที่ประชุมพิจารณาเรื่องที่เสนอใหม่ ดังนี้

๑. รายงานการตรวจสอบสำนักงานการตรวจเงินแผ่นดิน ประจำปีงบประมาณ พ.ศ. ๒๕๖๑
(ตามมาตรา ๗๔ แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. ๒๕๖๑)
(ระเบียบวาระที่ ๖.๑) หลังจากผู้อำนวยการกองบัญชีภาครัฐ รักษาการในตำแหน่งที่ปรึกษาด้านพัฒนา
ระบบบัญชี กรมบัญชีกลาง (นางอัญชลี ศรีอำไพ) ได้แถลงรายงานฯ แล้ว คณะกรรมการกิจการ
องค์กรอิสระตามรัฐธรรมนูญ ซึ่งได้รับมอบหมายจากคณะกรรมการวิสามัญกิจการวุฒิสภาให้พิจารณา
ศึกษารายงานฯ ดังกล่าวเป็นการล่วงหน้า โดยประธานคณะกรรมการฯ (นายกล้าณรงค์ จันทิก)
รองประธานคณะกรรมการ คนที่สาม ในฐานะประธานคณะอนุกรรมาธิการองค์กรอิสระตามรัฐธรรมนูญ
คณะที่ ๓ (นายปิยพันธุ์ นิมมานเหมินท์) ได้ร่วมกันแถลงรายงานผลการพิจารณาศึกษาของคณะกรรมการฯ
โดยในระหว่างที่สมาชิกๆ อภิปรายแสดงความคิดเห็น ประธานคณะกรรมการฯ (นายกล้าณรงค์ จันทิก)
ได้ตอบชี้แจงประเด็นซักถามของสมาชิกๆ จากนั้น ประธานของที่ประชุมได้ดำเนินการให้สมาชิกฯ
อภิปรายแสดงความคิดเห็นจนได้เวลาพอสมควร ผู้อำนวยการกองบัญชีภาครัฐ รักษาการในตำแหน่ง
ที่ปรึกษาด้านพัฒนาระบบบัญชี กรมบัญชีกลาง (นางอัญชลี ศรีอำไพ) และผู้ว่าการตรวจเงินแผ่นดิน
(นายประจักษ์ บุญยัง) ได้ตอบชี้แจงต่อที่ประชุมแล้ว ที่ประชุมได้พิจารณารับทราบรายงานฯ ดังกล่าว

๒. รายงานการเงินแผ่นดิน ประจำปีงบประมาณ พ.ศ. ๒๕๖๒ (ตามมาตรา ๗๕วรรคสาม
แห่งพระราชบัญญัติวินัยการเงินการคลังของรัฐ พ.ศ. ๒๕๖๑) (ระเบียบวาระที่ ๖.๒) หลังจาก
ผู้อำนวยการกองบัญชีภาครัฐ รักษาการในตำแหน่งที่ปรึกษาด้านพัฒนาระบบบัญชี กรมบัญชีกลาง
(นางอัญชลี ศรีอำไพ) ได้แถลงรายงานฯ แล้ว คณะกรรมการติดตามการบริหารงบประมาณ
ซึ่งได้รับมอบหมายจากคณะกรรมการวิสามัญกิจการวุฒิสภาให้พิจารณาศึกษารายงานฯ ดังกล่าว
เป็นการล่วงหน้า โดยประธานคณะกรรมการฯ (พลเอก ชาตอุดม ติตตะสิริ) ได้แถลงรายงาน
ผลการพิจารณาศึกษาของคณะกรรมการฯ ผู้อำนวยการกองบัญชีภาครัฐ รักษาการในตำแหน่งที่ปรึกษา
ด้านพัฒนาระบบบัญชี กรมบัญชีกลาง (นางอัญชลี ศรีอำไพ) ผู้เชี่ยวชาญเฉพาะด้านหนี้สาธารณะ
และเงินคงคลัง สำนักงานบริหารหนี้สาธารณะ (นางสาวยอดเยาวมาลย์ สุคนธพันธุ์) รองผู้อำนวยการ
สำนักงานคณะกรรมการนโยบายรัฐวิสาหกิจ (นางนันทวรรณ สือมาเงิน) ผู้อำนวยการกองบริหารที่ราชพฤสดุภูมิภาค

รักษาการในตำแหน่งที่ปรึกษาด้านพัฒนาการประเมินราคาอสังหาริมทรัพย์ กรมธนารักษ์ (นายดำรง ทองต้น)
และรองผู้ว่าการตรวจเงินแผ่นดิน (นายพรชัย จำรูญพานิชย์กุล) ได้ตอบชี้แจงต่อที่ประชุมแล้ว
ที่ประชุมได้พิจารณารับทราบรายงานฯ ดังกล่าว

ต่อจากนั้น ประธานของที่ประชุมได้แจ้งต่อที่ประชุมว่าในการประชุมวุฒิสภาครั้งนี้ไม่มีเรื่องอื่น ๆ
โดยในระหว่างการพิจารณาเรื่องที่คณะกรรมการพิจารณาเสร็จแล้ว และเรื่องที่เสนอใหม่ ประธานวุฒิสภา
รองประธานวุฒิสภา คนที่หนึ่ง และรองประธานวุฒิสภา คนที่สอง ได้ผลัดเปลี่ยนกันทำหน้าที่
ประธานของที่ประชุม

เลิกประชุมเวลา ๑๕.๔๕ นาฬิกา

นัฑ ผาสุข
เลขาธิการวุฒิสภา